Vaasan torilla nähtiin lauantaina illansuussa erikoinen mielenilmaus.

Suomen vastarinta -nimellä toimiva ryhmä järjesti "iskun" Vaasaan. Verkkosivujen mukaan liike organisoi "Sodan Vaasan kaduilla". Viesti oli jyrkän maahanmuutto- ja monikulttuurivastainen. Äänessä ollut henkilö kertoi liikkeen järjestävän poliittista ja kansallismielistä katutoimintaa, joka nyt eteni Vaasaan.

Ryhmän esiintyminen aiheutti ohikulkijoissa suurta hämmennystä, jopa pelkoa.

Muutamat ulkomaalaistaustaiset vaasalaiset seurasivat torin toiselta laidalta ryhmän lähes sotilaallista esiintymistä.

Ryhmä järjestäytyi marssimuodostelmaan ja poistui paikalta lippuja heiluttaen ja asiaansa kuuluttaen.

Vaasan poliisi ajoi autollaan hiljaa ryhmän ohi mielenilmauksen aikana.